**Zmluva o poskytnutí služieb č. 09/2023/ŽoNFP**

uzatvorená podľa ustanovení § 269 a nasl. Zákona č. 513/1991 Zb. Obchodný zákonník v znení neskorších predpisov

medzi zmluvnými stranami:

**Poskytovateľ: INSUCCOR s.r.o.**

Zastúpený: Mgr. Ivana Barlíková, konateľka

Sídlo: Radvanská 6138/30, 974 05 Banská Bystrica

IČO: 52 044 513

DIČ: 2120879684

Zápis: v Obchodnom registri Okresného súdu Banská Bystrica,

 Oddiel Sro, Vložka číslo 35486/S

Bankové spojenie: Tatra banka a.s., pobočka Banská Bystrica

Číslo účtu (IBAN): SK16 1100 0000 0029 4306 4121

Kontakt: +421 907 845 457

E-mail: ivana.barlikova@insuccor.sk

(ďalej v texte len „Poskytovateľ“)

a

**Objednávateľ**: **Obec Tekovská Breznica**

Zastúpený: Vladimír Zaťko, starosta obce

Sídlo: Tekovská Breznica 566, 966 52 Tekovská Breznica

IČO: 00 321 036

DIČ: 2021111477

Telefón : +421 45 686 11 69

E-mail: ocutbreznica@stonline.sk

( ďalej v texte len „Objednávateľ“)

**Článok I.**

**Predmet zmluvy**

1. Predmetom zmluvy je žiadosť o nenávratný finančný príspevok s názvom **„Rekonštrukcia telocvične“**, podľa výzvy č. 2022/002 (ďalej len „výzva“) vyhlásenej Fondom na podporu športu (ďalej aj „Sprostredkovateľský orgán“) (ďalej len ako „**projekt**“).
2. Vypracovanie projektu zahŕňa nasledovné služby:
	1. Sledovanie termínov a lehôt súvisiacich s príslušnou výzvou na predkladanie podanie Žiadosti o poskytnutie nenávratného finančného príspevku (ďalej len „**ŽoNFP**“)
	2. Návrh riešenia projektu v zmysle príslušnej výzvy na predkladanie ŽoNFP;
	3. Spracovanie projektovej dokumentácie;
	4. Poskytovanie poradenských a konzultačných služieb objednávateľovi pri prípravnom procese ŽoNFP ako aj pri procese vypracovania, podania, doplnenia a celého konania o ŽoNFP. Poradenstvo bude poskytované objednávateľovi osobne, telefonicky, elektronicky alebo písomne
	5. Poskytovanie poradenských a konzultačných služieb objednávateľovi pri prípravnom procese verejné obstarávania, resp. kritérií pre vyhlásenie potrebných verejných obstarávaní (ak relevantné, najmä: obstarávateľ, vypracovanie projektovej dokumentácie, externý manažment projektu, energetický audit stavby, stavebný dozor, realizátor projektu);
	6. Poskytovanie poradenských a konzultačných služieb objednávateľovi alebo projektantovi pri spracovaní projektovej dokumentácie v zmysle výzvy;
	7. Zabezpečenie prieskumov trhu potrebných pre podanie ŽoNFP za účelom overenia hospodárnosti oprávnených výdavkov v zmysle výzvy (ak relevantné, najmä: vypracovanie ŽoNFP, obstarávateľ, vypracovanie projektovej, dokumentácie, externý manažment projektu, energetický audit stavby, stavebný dozor, realizátor projektu);
	8. Vypracovanie a podanie ŽoNFP. Žiadateľom ŽoNFP je Objednávateľ;
	9. Kontrola a vypracovanie povinných príloh podľa podmienok výzvy;
	10. Doplnenie ŽoNFP po doručení výzvy na doplnenie ŽoNFP od Sprostredkovateľského orgánu;
	11. Zabezpečenie komunikácie so sprostredkovateľským orgánom, resp. riadiacim orgánom, ako aj zabezpečenie komunikácie s organizáciami, ktoré ku ŽoNFP vydávajú stanoviská, vyjadrenie, resp. schvaľovacie rozhodnutia.
	12. Sledovanie termínov a lehôt súvisiacich so schválením ŽoNFP
3. Poskytovateľ sa zaväzuje riadne a včas poskytnúť všetky služby a ďalšie plnenia uvedené v tomto článku a Objednávateľ sa zaväzuje za poskytnuté plnenia riadne a včas zaplatiť Poskytovateľovi odmenu bližšie určenú v čl. II. tejto zmluvy.

**Článok II.**

**Cena a platobné podmienky**

1. Celková cena za poskytnuté služby bola určená dohodou zmluvných strán ako pevná vo výške 5.000,- € bez DPH(slovom päťtisíc eur)**,** čo predstavuje celkovú cenu vo výške **6.000,- € s DPH** a 20% DPH vo výške 1.000,- €.

Cena je stanovená dohodou a v súlade so zákonom č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon č. 18/1996 Z.z. o cenách v znení neskorších predpisov.

1. Dohodnutá cena podľa bodu 1 tohto článku je konečná.
2. Cena za poskytnuté služby bude vyplatená na základe faktúr vystavených Poskytovateľom a to následne:
3. **50% z celkovej ceny** po podpise predmetnej zmluvy o poskytnutí služieb
4. **50% z celkovej ceny** po podaní ŽoNFP na Sprostredkovateľský orgán.
5. Pokiaľ projekt nebude postúpený do ďalšej fázy v rámci konania o ŽoNFP z dôvodu nedostatku povinných príloh alebo nesprávnych informácií poskytnutých Objednávateľom, ktorých zabezpečenie je v kompetencii Objednávateľa a Poskytovateľ na tento nedostatok Objednávateľa písomne upozornil, Poskytovateľ má nárok na úhradu kompletnej ceny za poskytnuté služby.
6. Pokiaľ sa projekt nedostane do štádia schválenia ŽoNFP, pričom formálna kontrola ŽoNFP prebehla úspešne a Poskytovateľ projekt riadne vytvoril a odovzdal, Poskytovateľ má nárok na celkovú cenu za poskytnutú službu.
7. Zmluvná cena bude uhradená Poskytovateľovi na základe faktúr vystavených podľa bodu 3 tohto článku na číslo účtu Poskytovateľa uvedené v záhlaví tejto zmluvy v lehote splatnosti podľa bodu 7 tohto článku, pričom faktúru na zaplatenie dohodnutej ceny Poskytovateľ vystaví a odošle na adresu Objednávateľa uvedenú v záhlaví tejto zmluvy.
8. Poskytovateľ vystaví faktúru za riadne poskytnuté plnenie predmetu tejto zmluvy. Splatnosť faktúry je do 7 dní od jej doručenia Objednávateľovi. Faktúra musí spĺňať náležitosti určené príslušnými právnymi predpismi a musí byť v súlade so zmluvne dohodnutými podmienkami. V opačnom prípade je Objednávateľ oprávnený vrátiť Poskytovateľovi faktúru na prepracovanie, pričom Objednávateľ nie je v takomto prípade v omeškaní so zaplatením ceny a 7 dňová lehota splatnosti začne plynúť odznova po doručení riadne opravenej faktúry.
9. Cenu je možné upraviť dodatkom k tejto Zmluve v písomnej forme so súhlasom obidvoch zmluvných strán.

**Článok III.**

**Čas plnenia**

1. Zmluva bude považovaná za úplne splnenú riadnym a včasným poskytnutím všetkých zmluvne dojednaných plnení Poskytovateľom, čo si zmluvné strany preukážu odsúhlasením.
2. Zmluva je platná do podania doplnenia žiadosti o nenávratný finančný príspevok, resp. dotáciu.
3. Ak Objednávateľ nedodá požadované podklady potrebné pre tvorbu projektu Poskytovateľovi do 30 dní pred podaním projektu, resp. uzatvorení výzvy, i napriek tomu, že Poskytovateľ ho o ne preukázateľne opakovane žiadal, predmet zmluvy sa považuje zo strany Poskytovateľa za splnený.

**Článok IV.**

**Miesto plnenia**

1. Miesto realizácie predmetu zmluvy je mesto Banská Bystrica.
2. Odsúhlasenia plnení vyplývajúce z predmetu zmluvy sa budú realizovať prostredníctvom povereného zástupcu Objednávateľa a povereného zástupcu Poskytovateľa.
3. **Povereným zástupcom zo strany Objednávateľa je Vladimír Zaťko**, kontakt: +421 45 686 11 69, e-mail: ocutbreznica@stonline.sk
4. Povereným zástupcom zo strany Poskytovateľa pre vecné plnenie je Peter Magerčiak, kontakt: +421 902 531 531, e-mail: peter.magerciak@insuccor.sk

**Článok V.**

**Povinnosti Poskytovateľa**

1. Poskytovateľ je povinný plniť predmet zmluvy vo svojom mene, riadne a včas, s odbornou starostlivosťou v zmysle podmienok dohodnutých v Zmluve.
2. V prípade ohrozenia stanovených termínov je Poskytovateľ povinný bezodkladne oznámiť túto skutočnosť Objednávateľovi.
3. Poskytovateľ je povinný ŽoNFP vypracovať v súlade s podmienkami operačného programu a výzvy špecifikovanej v čl. I odsek 1 tejto zmluvy.
4. Poskytovateľ je povinný strpieť výkon kontroly (auditu) overovania súvisiaceho s dodávaným tovarom, uskutočnenými prácami a poskytnutými službami a tiež kedykoľvek počas platnosti a účinnosti Zmluvy o poskytnutí NFP a poskytnúť oprávneným osobám všetku potrebnú súčinnosť. Oprávnené osoby na výkon kontroly/auditu sú najmä:
5. Poskytovateľ a ním poverené osoby;
6. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
7. Najvyšší kontrolný úrad SR a ním poverené osoby;
8. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
9. Splnomocnení zástupcovia Európskej Komisie a Európskeho dvora audítorov;
10. Orgán zabezpečujúci ochranu finančných záujmov EÚ;
11. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

**Článok VI.**

**Práva a povinnosti Objednávateľa**

1. Objednávateľ je oprávnený aj povinný prostredníctvom svojich poverených zástupcov v priebehu realizácie predmetu zmluvy kontrolovať, či realizácia predmetu zmluvy zodpovedá požiadavkám podľa tejto zmluvy a či plnenia Poskytovateľa podľa tejto zmluvy prebiehajú riadne.
2. **Objednávateľ pri podpise zmluvy odovzdá poskytovateľovi Uznesenie o schválení PHSR obce, ktoré je pri podpise zmluvy platné a Uznesenie o schválení projektu, resp. spolufinancovaní projektu ak je relevantné. Tieto uznesenia budú tvoriť povinnú prílohu ŽoNFP.**
3. Objednávateľ sa zaväzuje poskytnúť Poskytovateľovi pri plnení tejto zmluvy všetku potrebnú súčinnosť.
4. Objednávateľ sa zaväzuje bezodkladne oboznamovať Poskytovateľa so všetkými novými skutočnosťami, o ktorých sa dozvie alebo sa mal dozvedieť pri svojej činnosti a ktoré majú alebo môžu mať vplyv na plnenia vyplývajúce z tejto zmluvy.
5. **Objednávateľ je povinný Poskytovateľovi na e-mail uvedený v záhlaví tejto zmluvy zaslať dátum prevzatia každej zásielky od Sprostredkovateľského orgánu súvisiacej z projektom, na základe ktorého sa vypočítava lehota určená Sprostredkovateľským orgánom.**
6. Objednávateľ je povinný zaplatiť poskytovateľovi dohodnutú zmluvnú cenu za poskytnuté služby.

**Článok VII.**

**Autorské práva a duševné vlastníctvo**

1. Pre prípad, že pri plnení tejto zmluvy príde zo strany Poskytovateľa k vytvoreniu autorského diela, alebo vytvoreniu iného predmetu duševného vlastníctva, Poskytovateľ týmto dáva Objednávateľovi výslovný a výhradný súhlas s použitím takýchto autorských diel, práv alebo predmetov duševného vlastníctva, a to bez územného, vecného a časového obmedzenia. Objednávateľ je oprávnený používať vytvorené autorské diela všetkými spôsobmi používania podľa § 19 Autorského zákona č. 185/2015 Z.z. Poskytovateľ týmto súčasne dáva Objednávateľovi výlučné právo udeľovať licencie na použitie Poskytovateľom vytvorených autorských diel alebo iných predmetov duševného vlastníctva. Zmluvné strany sa dohodli, že na autorské diela vytvorené Poskytovateľom sa bude vzťahovať režim zamestnaneckého diela v zmysle ust. § 90 Autorského zákona č. 185/2015 Z.z.
2. Poskytovateľovi neprislúcha osobitná odmena za udelenie súhlasov a/alebo aktivity podľa predchádzajúceho bodu tohto článku.

**Článok VIII.**

**Zmluvné pokuty**

1. V prípade omeškania Objednávateľa so zaplatením ceny špecifikovanej v článku II. bod 3 tejto zmluvy má Poskytovateľ nárok na úrok z omeškania vo výške 0,05 % z dlžnej sumy za každý deň omeškania.
2. V prípade omeškania Poskytovateľa s plnením predmetu tejto zmluvy, podľa tejto zmluvy má Objednávateľ nárok na zmluvnú pokutu od Poskytovateľa vo výške 0,05 % z ceny za poskytnutie služby uvedenej v čl. II. bod 1 v sume zodpovedajúcej príslušnej splátke za každý deň omeškania. Toto ustanovenie sa nevzťahuje na omeškanie Poskytovateľa zapríčinené neposkytnutím súčinnosti zo strany Objednávateľa.

**Článok IX.**

**Organizácia a riadenie projektu**

1. Vzájomná komunikácia zmluvných strán v súvislosti s touto Zmluvou bude prebiehať jedným z nasledovných spôsobov:
	1. písomne doporučeným listom na adresy uvedené v záhlaví tejto zmluvy
	2. elektronickou formou, pokiaľ ju príslušné ustanovenie tejto zmluvy predpokladá a to prostredníctvom e-mailu alebo telefonicky.
2. V prípade, že pri spôsobe komunikácie podľa predošlého odseku obdrží zmluvná strana nečitateľné alebo neúplné listiny, prípadne listiny, ohľadom ktorých vznikne pochybnosť o ich pravosti, zaväzuje sa urýchlene o tejto skutočnosti informovať druhú stranu a do doby obdržania odpovede sa zaväzuje nevykonávať žiadne úkony na základe týchto listín.
3. Doručením listu sa rozumie prijatie listovej zásielky zmluvnou stranou, ktorej bola adresovaná. Zmluvná strana na požiadanie druhej zmluvnej strane prijatie zásielky potvrdí. Za deň doručenia zásielky zmluvnej strane, ktorej bola adresovaná sa považuje takisto deň:
	1. v ktorom táto zmluvná strana ju odoprela prijať,
	2. ktorým márne uplynula odberná lehota pre jej vyzdvihnutie si na pošte,
	3. v ktorý bola na nej zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka, ktorá podľa poštového poriadku znamená nedoručiteľnosť zásielky.

**Článok X.**

**Skončenie platnosti a účinnosti zmluvy**

1. Táto Zmluva zaniká:
	1. riadnym a včasným zrealizovaním projektu podľa Čl. I a Čl. III zmluvy
	2. písomnou dohodou zmluvných strán
	3. odstúpením od zmluvy
2. Objednávateľ má právo od tejto zmluvy odstúpiť v prípade, že Poskytovateľ si riadne a včas nesplnil podstatnú povinnosť podľa tejto zmluvy ani po tom, ako ho Objednávateľ na neplnenie písomne upozornil a na plnenie v tomto upozornení aj opätovne vyzval, pričom mu na splnenie povinnosti v písomnej výzve doručenej Poskytovateľovi na to poskytol dodatočnú primeranú lehotu.
3. Objednávateľ má taktiež právo odstúpiť od zmluvy aj v prípade, že Poskytovateľ opakovane poruší túto Zmluvu nepodstatným spôsobom, na ktoré ho objednávateľ upozorní, pričom opakovaným porušením sa rozumie také isté porušenie dvakrát a viac.
4. Poskytovateľ má právo od tejto zmluvy odstúpiť v prípade, že Objednávateľ si riadne a včas nesplnil podstatnú povinnosť podľa tejto zmluvy ani po tom, ako ho Poskytovateľ na neplnenie písomne upozornil a na plnenie v tomto upozornení aj opätovne vyzval, pričom mu na splnenie povinnosti v písomnej výzve doručenej Objednávateľovi na to poskytol dodatočnú primeranú lehotu.
5. Porušenie Zmluvy je podstatné, ak strana porušujúca Zmluvu vedela v čase uzavretia Zmluvy alebo v tomto čase bolo rozumné predvídať s prihliadnutím na účel Zmluvy, ktorý plynul z jej obsahu alebo z okolností, za ktorých bola uzavretá, že druhá zmluvná strana nebude mať záujem na plnení povinností pri takomto porušení Zmluvy alebo v prípade, ak tak ustanovuje Zmluva.
6. Odstúpenie od zmluvy musí byť písomné a doručené druhej zmluvnej strane.
7. Plnenia, ktoré si zmluvné strany vzájomne poskytli do dňa odstúpenia od zmluvy, si zmluvné strany pri odstúpení od zmluvy nevracajú.
8. Pokiaľ zmluva zanikne inak ako riadnym a včasným splnením, a nie je to zapríčinené porušením zmluvy zo strany Poskytovateľa, má Poskytovateľ nárok na pomernú časť ceny za poskytnuté služby podľa čl. II. tejto zmluvy podľa rozsahu vykonanej práce na projekte.

**Článok XI.**

**Záverečné ustanovenia**

1. Táto zmluva nadobúda platnosť dňom jej podpisu oboma zmluvnými stranami a účinnosť nasledujúce deň po zverejnení na webovom sídle objednávateľa.
2. Na túto Zmluvu a vzťahy z nej vyplývajúce sa použijú primerane ustanovenia zákona
č. 513/1991 Zb. Obchodného zákonníka v platnom znení. Zmluva je vyhotovená v dvoch rovnopisoch, pričom každá zmluvná strana obdrží jedno vyhotovenie.
3. Zmluvné strany prehlasujú, že sú plne spôsobilé k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom riadne prečítali, porozumeli jej v celom rozsahu a na znak súhlasu s jej obsahom k nej pripájajú svoje vlastnoručné podpisy.
4. Akékoľvek dodatky a zmeny tejto zmluvy sú platné len v písomnej forme, po ich odsúhlasení a podpísaní oboma zmluvnými stranami.

V Banskej Bystrici, dňa 06.03.2023 V Tekovskej Breznici, dňa 06.03.2023

Poskytovateľ Objednávateľ

............................................ ..........................................................

Mgr. Ivana Barlíková, konateľka Vladimír Zaťko, starosta obce

INSUCCOR s.r.o. Obec Tekovská Breznica